În perioada 17 mai, ora 22.00 – 18 mai, ora 22.00, traficul rutier va fi închis pe DN 1A, la kilometrul 127+516 metri, pe raza localității Măneciu, județul Prahova.
Decizia a fost luată pentru efectuarea unor lucrări la trecerea la nivel cu calea ferată Ploiești – Măneciu.
Pe timpul lucrărilor, traficul va fi deviat astfel:
– pentru autovehicule cu masa mai mică de 3,5 tone: variantă de serviciu prin amenajarea provizorie a unui drum peste calea ferată, în imediata apropiere a lucrărilor;
– pentru autovehicule cu masa mai mare de 3,5 tone: Ploiești – DN 1 – DN 1B, intersecție DN 1 – DN 72 – Târgoviște – DN 7 – Găești – DN 7 – Râmnicu Vâlcea – Veștem – DN 1 – Brașov și retur.
”Recomandăm conducătorii auto să respecte restricțiile instituite și semnalizarea rutieră temporară!” este mesajul Poliției Rutiere.